মুকেশ আম্বানি
মুকেশ আম্বানি (গুজরাতি: મુકેશ અંબાણી; জন্ম ১৯ এপ্রিল ১৯৫৭) হলেন একজন ভারতীয় ধনকুবের। তিনি রিলায়েন্স ইন্ডাস্ট্রিজ লিমিটেডের চেয়ারম্যান, ব্যবস্থাপনা পরিচালক এবং বৃহৎ শেয়ারের মালিক। রিলায়েন্স ফরচুন গ্লোবাল ৫০০ কোম্পানির একটি এবং বাজার মূল্যের দিক থেকে ভারতের সবচেয়ে মূল্যবান কোম্পানি। তিনি এই কোম্পানির ৪৪.৭% শেয়ারের মালিক। রিলায়েন্স মূলত শোধন, পেট্রোকেমিক্যাল, এবং তেল ও গ্যাস নিয়ে কাজ করে। রিলায়েন্সের অঙ্গ প্রতিষ্ঠান রিলায়েন্স রিটেল লিমিটেড, ভারতের বৃহত্তম খুচরা বিক্রেতা।
আজানগাছী সাহেব
মাওলানা সূফী মুফতী আজানগাছী সাহেব ( উর্দু: "مولانا صوفی مفتی اذانگاچھی"; ইংরেজি: "Maulana Sufi Mufti Azangachhi Shaheb"; হিন্দী: "हज़रत मौलाना सूफी मूफ्ती अज़ानगाछी साहेब"; ১৮২৮/১৮২৯ - ১৯৩২) ছিলেন একজন প্রখ্যাত ভারতীয় সূফী সাধক ও ইসলামী ব্যক্তিত্ব। তার জন্ম এবং মৃত্যু হয়েছে ব্রিটিশ ভারতের কোলকাতা নগরীর বাগমারী নামক স্থানে। তিনি 'হাক্কানী আঞ্জুমান' তরিকার প্রচালক।